Вайагырта

Мераметли доктор  Вайагъырта
Терек тюбюнде отура. 
Сыгъыр, къашкъыр, боджечик,
Къуртчыкъ ве аюв аначыкъ
Келе онъа бакъынмагъа.
Эр кезни тедавийлеп бакъып чыкъа
Мераметли доктор Вайагъырта.
Мына онъа  тильки кельди:
· Вай, мени кийик къурт тишледи!
Мына онъа копек  кельди:
· Тавукъ меним бурнумны чокъуды!
Тавшан анасы чапып кельди:
- Вай, вай, вай!  - вайвалады.
Меним тавшанчыгъым,
Меним огъланчыгъым,
Трамвайчик тюбюнде къалды.
У ёл бою чапып кетти.
Трамвай онынъ аячикъларны кести.
Меним уфачыгъым тавшанчыгъым
Энди акъсай.
Меним огъланчыгъым тавшанчыгъым
Энди  топаллай.
Бу белями? - Вайагъырта  айта.
Къана, кетиринъ оны мында!
Мен онъа янъы аякъчыкълар тикип къоярым. 
Ве ёл бою ону чапкъалатырым!
Акъсагъан, топаллагъан тавшанчыкъ кетирильди
Ве докътор онъа янъы аякъчыкълар тиктирди. 
Тавшанчыкъ  къуванып секирди,
Тавшан анасы ойнамакъ башлады.
Ве кулип, севинип къычырды: 
- Сагъол, сагъол, Вайагъырта!
Бинъ яша сен, Вайагъырта!
Апансыздан бир ерден чакал
Байтал устюнде келип чыкъкъан:
- Гиппопотам Сизге телеграмма ёллагъан!
Африкагъа тез олуп, лютфен, келинъиз! 
Уфачикъ балларымызны тездже къутарынъыз!
- Не олгъан, аджеба, чакал агъам?
Балларынъыз хасталангъан?
- Эбет! Оларда ангина, къызылча ве холерина,
Дифтерит, аппендицит, сытма, ангина  ве бронхит
Ашыкъынъыз, давранынъыз, доктор Вайагъырта!
- Яхшы, яхшы, ашыкъарым!
Балларгъа ярдым этерим!
Амма сиз къайда яшайсыз?
Байырдамы, батакътамы?
- Биз Занзибарада яшаймыз,
Калахари Ве Сахари
Байырда Фернандо-По,
Кенъ озенде Лимпопо!
Вайагъырта  тургъан, Вайагъырта  чапкъан.
Чёллерден, дагълардан, тогъайдан ашыкъкъан. 
Ве тек бир сёз айтып отургъан:
Лимпопо! Лимпопо! Лимпопо!
Бетине кучлю еллер ура !
Сувукъ къарлар, бурчакълар ура !
Вайагъырта , сен эвге къайтса!
Вайагъырта  сувукъ къаргъа йыкъылгъан.
Энде мен кетип оламам!
Шу анъ ешиль нарат тюбюнден
Тюклю борюлер чапып кельген. 
Вайагъырта ,  устюмизге сен отур.
Биз сени пек тез алып  кетермиз!
Мына огге Вайагъырта  кете,
Тек бир сёзнен лаф эте:
Лимпопо! Лимпопо! Лимпопо!
Мына оглеринде денъиз къутура,
Денъиз кенишликте  ель шамата къопара.
Денъизде юксек далгъа саллана.
Вайагъыртны тамам ютаджакъ ола.
Ах, эгер мен батсам. 
Денъизнинъ  тюбюнде къалсам.
Хасталарыма не оладжакъ?
Айванчыкъларгъа ким ярдым япаджакъ? 
Шу анъ денъизден  балина ялдап чыкъа.
· Къана, Вайагъырта,  аркъама отурса.
· Къоджаман денъиз гемиге ошап
· Алып кетерим сени, денъизлер бойлап.
Вайагъырта  балинагъа отурды.
Кене тек бир сёз о айтты:
· Лимпопо! Лимпопо! Лимпопо!
Юксек байырлар тура къаршында.
Вайагъырта  байыргъа озю тырмаша.
Байырлар юкселе, сарплана.
Энде булутлар ичинде сакълана.
· Эгер мен  келип олмасам.
· Эгер мен ёлда ёкъ олсам, джоюлсам
· Хасталаргъа не оладжакъ?
· Айванчыкъларгъа ким ярдым япаджакъ?
Тамам шу анъ тик къаядан
Къоджаман къарталлар къонгъан.
· Аркъамызгъа сен тез отурсанъ,
· Ёл узакълыгъыны дюймазсынъ асла.
Къарталгъа Вайагъырта  отурды
Ве кене тек бир сёз айтты:
Лимпопо! Лимпопо! Лимпопо!
Африкада, Африкада, 
Къара Лимпопо боюнда
Окюр-окюр агълап тура
Гъам-къасевет толу Гиппопо.
О пальма тюбюнде тура
Ве денъизге дёрт козь бакъа:
· Вайагъырта къайда къалды?
Къайда онынъ боюк  гемиси?
Ёллар бою керкеданлар
Ачувланып юрелер.
Олар филлернен бирлешип,
Вайагъыртыны  беклейлер.
Уфакъ керкеданчыкълар
Къурсачыкъларны туталар.
Уфачыкъларны къурсачыкълары
Пек-пек агъырталар. 
Деве къушнынъ баллары
Чочкъалар дайын,  гъариплер, чийкъылдайлар.
Эм чичек хасталыкъ, эм къызамакъ оларда,
Эм бронхит, эм дифтерит оларда,
Богъазлары агъырта, башлары агъырта…
Олар яталар, сандыракълайлар.
Къачан келир? Къайда къалды
Доктор Вайагъырта?
Янларында ятып къалды 
Кескин тишли копек балыгъы. 
Кунешчикке къаршы ятты
Кескин тишли аналары.
Онынъ гъарип уфачыкъларнынъ
Сабий копек балычыкъларнынъ
Он эки куньден берли
Тишчиклери агъырта.
Гъарип чегерткенинъ
Омузчыгъы перкильди.
Секирмей о, атламай о,
Окюр, окюр агълай тек о. 
Докторны чагъыра :
· Къайдасын, доктор сен?  
· Къачан сен келедженъ?
Къана, бакъынъыз, бир къуш
Эп якъын, эп якъын авада уча.
Къушнынъ устюнде Вайагъырта отура,
Шляпасыны саллай ве  къычыра!
Бутюн балалар къуванып багъыра:
Вайагъырты кельди ! Ура! Ура!
Балабандан балабан къуш устьлеринден  айляна.
Ходжамандан ходжаман къуш мына ерге къона.
Вайагъырта сув айгъырчыкъларгъа чапты.
Оларнынъ къурсачыкъларны къолларынен таптады.
Невбетнен эр кезге  шоколадлар бере.
Ве сыджакъольчер  къоя эр кезге!
Ёлакълы къапланчыкъларгъа  доктор чапты. 
Гъарип оркечли  боталаргъа чапты. 
Эр кезни гоголь-могольнен,
Гоголь-могольнен сийлады.
10 гедже Вайагъырта
Не иче, не ашай, не юкълай.
10 гедже Вайагъырта
Гъарипчиклерни, уфачыкъларны къорчалай!
Ве сыджакъольчерлер
Къоя ве къоя эр кезге!
Мына эр кез яхшы олды!
        ЛИМПОПО!
Мына, эр кез тедавийленди!
         ЛИМПОПО!
Эм кулелер олар, Лимпопо!
Эм ойнайлар олар, Лимпопо!
Къаракула балыгъы
 Он козюни къыпты. 
Шакъылдап кульди,
Дерсинъ, оны бириси къытыкълады. 
Уфачыкъ сув айгъырлар
Курсачыкъларны туталар.
Эм кулелер, шакъылдайлар.
Эмен тереклер тап къалтырайлар.
Мына Гиппо, мына Попо.
Гиппо-попо, Гиппо-попо
Ходжаман Гиппопотам келе!
О Занзибардан келе. 
О Килиманджарогъа кете.
Эм къычыркълай о, эм йырлай:
· Шан-шереф Вайагъырткъагъа!
· Шан-шереф докторларгъа!
Шан-шереф экимлерге!!!!!


